Gadar Carter Bridge da aka gina a shekarar 1901 daya ce daga cikin gadoji guda uku da suka hada Lagos Island izuwa cikin garin Lagos,sauran gadijin kuma sun hada da Third Mainland da gadar Eko Brigde. A lokacin da aka gina ta, wannan ita ce hanya daya tilo da ta hada babbar kasa da tsibirin Legas. Gadar dai ta taso ne daga garin Iddo dake kan kasa sannan ta kare a unguwar Idumota da ke tsibirin Legas. An sanya wa gadar sunan Sir Gilbert Thomas Carter, tsohon Gwamnan Jihar Legas na mulkin mallaka. Ita dai gadar Carter tun asali gwamnatin mulkin mallaka ta Burtaniya ce ta gina ta, kafin Najeriya ta samu ‘yancin kai a shekarar 1960. Bayan samun 'yancin kai, an ruguza gadar, an sake fasalinta kuma an sake gina ta a ƙarshen 1970s. An kammala gadar sama ta Alaka-Ijora, a kan iyakar Iddo a cikin shekarar 1973. Ajiye motocin da aka yi a kan gadar ya haifar da cunkoson ababan hawa biyu baya ga tabarbarewar ta cikin sauri. A shekara ta 2003, Cibiyar Injiniyoyi ta Najeriya ta lura cewa ajiye motocin da ke kan iyakar na iya haifar da rugujewa idan ba a magance su ba.